# Vesselín Topàlov

Vesselín Topàlov (pronunciat [vɛsɛˈlin toˈpɑlof]; en búlgar: Веселин Топалов), nascut el 15 de març de 1975, és un jugador d'escacs búlgar, que té el títol de Gran Mestre des de 1992, i que fou Campió del món de la FIDE entre 2005 i 2006, a banda de ser un dels pocs jugadors al món que han superat la barrera dels 2800 punts d'Elo.
A la llista d'Elo de la FIDE de l'abril de 2023, hi tenia un Elo de 2728 punts, cosa que el situava com a 23è millor jugador del món (en actiu), i en el número 1 d'entre els jugadors de Bulgària. El seu màxim Elo va ser de 2816 punts, a la llista de juliol de 2015 (posició 3 al rànquing mundial).
Topàlov va esdevenir Campió del món d'escacs de la FIDE en guanyar el Campionat Mundial d'Escacs de la FIDE de 2005. Va perdre el seu títol al matx pel Campionat del Món de 2006 (matx per la reunificació del títol) contra Vladímir Kràmnik, durant el qual va acusar el seu oponent de fer trampa. Posteriorment, va derrotar Gata Kamsky a Sofia, en un matx celebrat entre el 16 i el 28 de febrer de 2009 i guanyà el dret de ser l'aspirant al títol en el Campionat del món d'escacs de 2010, on fou derrotat pel campió regnant, Viswanathan Anand en un matx disputat a Sofia del 24 d'abril a l'11 de maig, per un resultat global de 6½ a 5½.
Topàlov va guanyar el 2005 l'Òscar dels escacs. Fou el número 1 del món entre l'abril de 2006 i el gener de 2007, i ha aconseguit la tercera puntuació Elo més alta de tots els temps (2813 punts), una xifra només superada anteriorment per Garri Kaspàrov, i posteriorment per Magnus Carlsen. Va recuperar el número 1 del rànquing l'octubre de 2008, i oficialment es va mantenir primer fins al gener de 2010, quan va caure al segon lloc darrere de Magnus Carlsen.
Ha estat classificat número u un total de 27 mesos en la seva carrera, quart de tots els temps des de l'inici de les llistes de la FIDE el 1971, només per darrere de tres mites dels escacs com Garri Kaspàrov, Anatoli Kàrpov i Bobby Fischer.

## Resultats destacats en competició

El 1989 es proclamà Campió del món Sub-14 a Aguadilla.
El 1995 guanyà la 32a edició del Memorial Rubinstein, a Polanica-Zdrój, i empatà amb Kiril Gueorguiev al primer lloc a Elenite (per davant de Short, Gulko i Dolmàtov).
Del 6 al 9 d'abril de 2006, va jugar contra Liviu-Dieter Nisipeanu un matx amistós a quatre partides, a l'Hotel Sofitel de Bucarest, organitzat per la Federació Romanesa. El matx el guanyà Topàlov per 3:1.
El maig de 2007, va guanyar el III Torneig d'escacs M-tel, a Sofia, tot guanyant en la darrera ronda Krishnan Sasikiran, que havia estat el líder fins llavors.
El 2009 empatà al segon lloc al torneig M-Tel Masters, amb Magnus Carlsen, i rere l'espanyol Aleksei Xírov.
El maig de 2011, participà en el Torneig de Candidats del Campionat del món de 2012 a Kazan, on hi fou eliminat als quarts de final per Gata Kamsky.
El juny del 2015 va guanyar el Norway Chess amb 6½ de 9, mig punt per davant de Viswanathan Anand i Hikaru Nakamura, enduent-se el premi de 75.000 dòlars.

## Bibliografia

* Edward Winter, Llista de llibres sobre Anand, Kràmnik i Topàlov Arxivat 2009-04-27 a Wayback Machine. (anglès)

## Notes i referències

* ↑ «Five players above 2800 ELO in the September rating list» (en anglès). chessdom.com. [Consulta: 9 setembre 2015].
* 1 2 3 «Progrés d'Elo i rànquing de Vesselín Topàlov]» (en anglès). Lloc web de la FIDE. [Consulta: 8 abril 2023].
* ↑ «"Rànquing d'escaquistes per federació: Bulgària"» (en anglès). lloc web de la FIDE. [Consulta: 8 abril 2023].
* ↑ Posició al rànquing mundial i evolució Elo de Vesselín Topàlov «benoni.de» (en alemany). Arxivat de l'original el 2007-09-30. [Consulta: 1r juliol 2015].
* ↑ En aquell matx, un dels analistes de Topàlov fou el menorquí Paco Vallejo, mentre que un dels analistes de Kràmnik fou el català Miquel Illescas: Avui, 22 de setembre del 2006, Es busca el campió de la reunificació Arxivat 2012-02-03 a Wayback Machine.
* ↑ «Un rey ruso, peones españoles» (en castellà). ABC (diari), 28-10-2006. [Consulta: 18 març 2011].
* ↑ Lloc web del matx Kràmnik / Topàlov pel Campionat del món de 2006. (rus)
* ↑ «Kramnik, campeón del mundo de ajedrez» (en castellà). Marca.com, 13-10-2006. [Consulta: 11 abril 2010].
* ↑ «World Chess Challenge Sofia 2009 - Vesselín Topàlov vs Gata Kamsky». World Chess Challenge 2009
* ↑ «Sofia R7: Topalov beats Kamsky, wins candidates match» (en anglès). Chessbase.com, 26-02-2009. [Consulta: 30 desembre 2010].
* ↑ «Campionat del món de 2010» (en anglès). FIDE, 01-05-2010. [Consulta: 12 maig 2010].
* ↑ «Matx Anand-Topàlov pel Campionat del món de 2010» (en anglès). Lloc web oficial, 01-05-2010. [Consulta: 12 maig 2010].
* ↑ «Regles del matx» (en anglès). FIDE. [Consulta: 21 desembre 2010].
* ↑ «Anand gana con negras en la última partida ante Topalov y retiene el título mundial por 6,5 a 5-5» (en castellà). ajedrez21.com, 11-05-2010. [Consulta: 30 maig 2012].
* ↑ «Chess Oscar 2005 for Veselin Topalov». ChessBase
* ↑ Topàlov va assolir els 2813 punts en dues ocasions diferents, l'octubre de 2006, i el juliol de 2009)
* ↑ «Campionats del món per edats: campions» (en portuguès). brasilbase. [Consulta: 10 febrer 2014].
* ↑ Umiastowski, Adam. «Historial, resultats complets, partides, i taules de creuaments del Memorial Rubinstein» (en polonès). Arxivat de l'original el 2011-04-23. [Consulta: 3 novembre 2011].
* ↑ «Torneig d'Elenite 1995, classificació i partides» (en anglès). 365chess.com. [Consulta: 28 desembre 2011].
* ↑ Entre els espectadors del matx, hi havia Nadia Comaneci. «El Campeón Mundial se impone al Campeón Europeo 3:1» (en castellà). Chessbase News, 2006. [Consulta: 6 maig 2011].
* ↑ Sofia 2007: Topalov wins Third M-Tel Masters in Sofia, Chessbase, 20 de maig de 2007 (en anglès). (anglès)
* ↑ «M-Tel Masters Tournament 2009 - Classificació final i partides» (en anglès). Chessgames.com, 2009. [Consulta: 27 abril 2011].
* ↑ Alexei Shirov wins Super-GM in Sofia, Chessbase, 23 de maig de 2009 (en anglès). (anglès)
* ↑ «Pairings of Candidates Matches 2011» (en anglès). FIDE. [Consulta: 25 novembre 2011].
* ↑ «Dates for Candidates Matches 2011». FIDE, 23-11-2010. [Consulta: 25 novembre 2011].
* ↑ «Quadre de creuaments i resultats del Torneig de Candidats 2011, Kazan.» (en anglès). FIDE. [Consulta: 25 novembre 2011].
* ↑ «Topalov Wins Norway Chess After Quick Draw With Anand». chess.com. [Consulta: 30 juny 2015].

## Enllaços externs

* Posicions crítiques de les seves partides a «wtharvey.com». [Consulta: 12 abril 2010]. (anglès)